

**Στην αποφοίτηση του Frederick ο Ανδρέας Μιχαηλίδης**

Στην αποφοίτηση του Πανεπιστημίου Frederick βρέθηκε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης το βράδυ της Δευτέρας 27 Ιουνίου.

Στην όμορφη εκδήλωση που έγινε στο Κηποθέατρο Λεμεσού απονεμήθηκαν οι πτυχιακοί και μεταπτυχιακοί τίτλοι σπουδών στους τελειόφοιτους του Πανεπιστημίου, με τον Πρόεδρο του ΚΟΑ να συγχαίρει όλους τους φοιτητές που «τώρα ανοίγουν τα φτερά τους», όπως χαρακτηριστικά είπε στον χαιρετισμό του.

Στάθηκε ιδιαίτερα στους πρώτους απόφοιτους της Σχολής της Επιστήμης Φυσικής Αγωγής και Αθλητισμού, καθώς αποτελούν «τον κορμό του αθλητισμού» και σημείωσε: «Ιδιαίτερα συγχαίρω τους αθλητές και τις αθλήτριες που συνδυάζουν τις σπουδές με τον αθλητισμό. Τέτοια παιδιά πρέπει να είναι φωτεινά παραδείγματα για τους νέους μας. Οι νέοι μας χρειάζονται και τις γνώσεις που προσφέρει το πανεπιστήμιο και τις δεξιότητες που προσφέρει ο αθλητισμός».